সকাল দশটা নাগাদ বীরভূমের কাঁকরতলায় তৃণমূলের দলীয় কার্যালয়ে ভয়াবহ বিস্ফোরণ ঘটে। যার জেরে গুঁড়িয়ে যায় গোটা বাড়িটি। ভেঙে যায় চারপাশের দেওয়াল। ছিটকে যায় দরজা, জানলা। স্থানীয় বডরা গ্রাম পঞ্চায়েতের প্রধান নির্বাচন নিয়ে উজ্জ্বল কাদেরি এবং শেখ আজফর ওরফে কালো নামে দুই নেতার মধ্যে গোষ্ঠীদ্বন্দ্বের জেরে কয়েকদিন ধরেই উত্তপ্ত ছিল এলাকা। অভিযোগ ওই পার্টি অফিসে বিপুল পরিমাণ বিস্ফোরক মজুত করা ছিল। যা ফেটেই বিস্ফোরণ ঘটে। ঘটনাস্থলে পৌঁছে তদন্ত শুরু করেছে পুলিশ।